b'\n_START_ARTICLE_\nBritisk Kaffraria\n_START_PARAGRAPH_\nBritisk Kaffraria var en tidligere koloni/underordnet enhed i dagens Sydafrika som bestod af distrikterne omkring dagens King William\'s Town og East London._NEWLINE_Begrebet Kaffraria kommer fra det arabiske ord qafir som blev adopteret i swahili og som betyder "vantroende". Europ\xc3\xa6erne i Syd Afrika knyttede ved en misforst\xc3\xa5else begrebet op mod sortebantu-talende folk, s\xc3\xa5 Britisk Kaffraria henspeiler dermed p\xc3\xa5 landet hvor de sorte bor. (Se ellers begrebet Kaffer som i dag ses p\xc3\xa5 som et neds\xc3\xa6ttende begreb for sort afrikaner, i Sydafrika) Kaffraria blev brugt om en videre region som bestod af blandt andre Britisk Kaffraria._NEWLINE_De afrikanske indf\xc3\xb8dte blev styret af h\xc3\xb8vdinger fra rarabe\xe2\x80\x93stammen blandt xhosaerne. Ngqika (Gaika) var h\xc3\xb8vding fra 1797 til 13. november 1829, da Sandile overtog som h\xc3\xb8vding frem til 1. juni 1878._NEWLINE_Omr\xc3\xa5det blev annekteret til den britiske Kapkolonien som Provinsen Queen Adelaide, men allerede den 5. december blev annekteringen annulleret af Kapkolonien. 10. december blev den omd\xc3\xb8bt til Landdistriktet Queen Adelaide. Mellem 1835 og 1847 var Grahamstown dets hovedstad._NEWLINE_Omr\xc3\xa5det blev igen annekteret til Kapkolonien den 17. december 1847, denne gang som Britisk Kaffraria\xe2\x80\x93kolonien, og King William\'s Town blev dens hovedstad. Britisk Kaffraria blev en separat kronkoloni 7. marts 1860, og den blev til slut indlemmet i Kapkolonien 17. april 1866.'